Katrīnas iela (Rīga)
Šis raksts ir par ielu Rīgā. Par citām jēdziena Katrīnas iela nozīmēm skatīt nozīmju atdalīšanas lapu. Katrīnas iela ir Rīgas iela, Ziemeļu rajona Pētersalas-Andrejsalas apkaimē. Katrīnas iela sākas krustojumā ar Eksporta ielu un beidzas krustojumā ar Pētersalas ielu, kur tālāk tā turpinās kā Katrīnas dambis. Tā sastāv no divām braukšanas joslām ar asfalta segumu. Ielas kopējais garums ir 367 metri. Katrīnas ielā ir daudzstāvu dzīvojamā apbūve, kā arī vairākas sabiedriskas celtnes: Rīgas 66. vidusskola (Katrīnas ielā 2), "Joker" klubs un pirmsskolas izglītības iestāde "Ābelīte".